Emgann Tarawa

Emgann Tarawa a voe stourmet war talbenn Meurvor Habask an Eil Brezel-bed etre an 20 ha 23 a viz Du 1943. An emgann a voe stourmet war atoll Tarawa en inizi Gilbert. Ul lodenn e oa eus an oberiadur-brezel Galvanic, aloubadenn an inizi Gilbert gant luioù Stadoù-Unanet Amerika. E-tro 6400 den, Japaniz, Koreaned, ha Stadunaniz a voe lazhet e-pad an emgann, darn anezho war enezennig Betio.

Emgann Tarawa a oa bet ar c'hentañ argadenn stadunanat war un tiriad strategel e-kreiz ar rannvro Habask. Ar c'hentañ gwech eo evit ar Stadunaniz da vezañ talet kreñv ouzh un dilestradeg. An dilestradegoù a oa bet a-raok hini Tarawa a oa bet laosket da vont betek penn a-raok ma vefe talet outo. E Tarawa, ar 4500 difenner japanat a oa dafaret ha prientet mat. N'o devoa ket gortozet fin an dilestradeg evit tagañ an nerzhioù enebour. Stourmet o devoa ouzhpenn-se betek tostik-tost an den diwezhañ. Kolloù an United States Marine Corps ha re an US Army a chomo ken uhel evel-se evit ar peurrest eus ar brezel evel e-pad Kampagn c'hwec'h miz Guadalcanal. An diforc'h a vo e oa bet uhel kolloù Tarawa met e nebeut amzer, 76 eurvezh.
Sabatuet e oa bet pobl Stadoù-Unanet Amerika dres goude an emgann o welet kement a soudarded lazhet pe mac'hagnet evit un tamm douar ken bihan ha didalvoud evit ar brezel.

Rummad:Emgannoù an Eil Brezel-bed
Rummad:Emgannoù Brezel ar Meurvor Habask
Rummad:Emgannoù gant Lu Impalaeriezh Japan
Rummad:Emgannoù gant ar United States Marine Corps